CELEX: 62013FN0097
Language: da
Date: 2013-12-20 00:00:00
Title: Sag F-97/13: Sag anlagt den 20. december 2013 — ZZ mod FRA

22.3.2014   
            
            
               DA
            
            
               Den Europæiske Unions Tidende
            
            
               C 85/26
            
         Sag anlagt den 20. december 2013 — ZZ mod FRA
   (Sag F-97/13)
   2014/C 85/44
   Processprog: engelsk
   
      Parter
   
   
      Sagsøger: ZZ (ved advokaterne L. Laure og M. Vandenbussche)
   
      Sagsøgt: Den Europæiske Unions Agentur for Grundlæggende Rettigheder (FRA)
   
      Søgsmålets genstand og beskrivelse af tvisten
   
   Påstand om annullation af afgørelsen om at udnævne en anden ansøger til stillingen som Senior Programme Manager ved Den Europæiske Unions Agentur for Grundlæggende Rettigheder og den stiltiende afgørelse om ikke at udnævne sagsøgeren til den anden stilling som Senior Programme Manager, der var nævnt i meddelelsen om ledige stillinger.
   
      Sagsøgerens påstande
   
   
               —
            
            
               Direktørens afgørelse af 5. februar 2013, der oplyser sagsøgeren om, at direktøren for Den Europæiske Unions Agentur for Grundlæggende Rettigheder havde valgt at udpege en anden ansøger til stillingen som Senior Programme Manager — Social Research (AD8) og som følge deraf ikke udpegede sagsøgeren til denne stilling, annulleres.
            
         
               —
            
            
               Den udaterede stiltiende afgørelse om ikke at udpege sagsøgeren til den anden stilling som Senior Programme Manager i meddelelsen om ledige stillinger, annulleres.
            
         
               —
            
            
               Enhver afgørelse, der er truffet på grundlag af disse ulovlige afgørelser, annulleres.
            
         
               —
            
            
               Afgørelse af 11. juli 2013 annulleres, i det omfang den giver afslag på sagsøgerens klage og afslår at påbegynde en administrativ undersøgelse under ledelse af en uomtvisteligt upartisk og objektiv undersøger med henblik på at fastlægge de faktiske omstændigheder.
            
         
               —
            
            
               Sagsøgerens økonomiske tab, der er vurderet til 550 651 EUR, erstattes.
            
         
               —
            
            
               Sagsøgerens ikke-økonomiske tab, der er vurderet til 70 000 EUR, erstattes.
            
         
               —
            
            
               Den Europæiske Unions Agentur for Grundlæggende Rettigheder tilpligtes at betale sagens omkostninger.